INSET บวกกว่า 3% จับตากำไรปี 63 โตเข้าเป้า 22% หลังคว้างานเติม Backlog เต็มสูบ
INSET บวกกว่า 3% จับตากำไรปี 63 โตเข้าเป้า 22% หลังคว้างานเติม Backlog เต็มสูบ
30 มิ.ย. 2563

ผู้สื่อข่าวรายงานว่า ราคาหุ้น บริษัท อินฟราเซท จำกัด (มหาชน) หรือ INSET ณ เวลา 10.24 น. อยู่ที่ระดับ 3.06 บาท บวก 0.10 บาท หรือ 3.38% สูงสุดที่ระดับ 3.08 บาท ต่ำสุดที่ระดับ 3.02 บาท ด้วยมูลค่าการซื้อขาย 36.15 ล้านบาท

ด้านบริษัทหลักทรัพย์ เอเซีย พลัส จำกัด ระบุแนะนำ “ซื้อ” หุ้น INSET ประเมินมูลค่าพื้นฐานอยู่ที่ 4.18 บาท โดยฝ่ายวิจัยยังคงสมมติฐานรายได้ปี 2563 ที่ 1,400 ล้านบาท หากนับส่วนที่รับรู้แล้วในไตรมาส 1/2563 ที่ 220 ล้านบาท Backlog ปัจจุบันที่รับรู้ช่วงที่เหลือของปีนี้ 500-600 ล้านบาท
ส่วนที่เหลือที่ต้องพึ่งงานใหม่อีกประมาณ 600-700 ล้านบาท จากแนวโน้มการกลับมาเปิดประมูลงานดังกล่าว เชื่อว่ามีโอกาสเป็นไปได้มากขึ้น ประกอบกับสัดส่วนที่รับรู้ในปัจจุบันที่มีมาร์จิ้นสูงขึ้น จึงยังหนุนฝ่ายวิจัยเชื่อมั่นว่ากำไรปี 2563 จะเติบโตตามคาดการณ์ที่ 22%